Den hellige families kirke (Gaza)

**Den hellige families kirke** (arabisk: كنيسة العائلة المقدسة) i Zeitun-distriktet i Gamlebyen i Gaza by er den eneste katolske kirken på Gazastripen. 

Menigheten driver en skole som gir kristen opplæring til barn i Gaza, og den støttes av de religiøse søsterordener Nestekjærlighetens misjonærer (* Missionaries of Charity)*, Herrens og jomfruen til Matarás tjenerinner (* Instituto Servidoras del Señor y de la Virgen de Matará*), og Rosenkranssøstrene. *Missionaries of Charity* har omsorg for eldre og funksjonshemmede, og *Rosary Sisters* driver en skole.  

Menigheten, hvis historie går tilbake til 1747, betjenes av prester fra Institute of the Incarnate Word (*Instituto del Verbo Encarnado*).

## Historie
I 1974 grunnla Det latinske patriarkat av Jerusalem  *Den hellige families skole*, som har over 1200 elever. I 2000 grunnla *Rosenkranssøstrene* en annen skole (barnehage og barneskole) med rundt 500 elever. Skolene gir utdanning til barn uavhengig av religion, og mange lokale muslimer sender barna sine til skolene.

Fra 1995 til 2009 var fader Manuel Musallam, en kjent palestinsk fredsaktivist, sogneprest for *Den hellige familie*.  I 2007 ble *Rosenkranssøstrene*s kloster plyndret og vandalisert av ukjente gjerningsmenn. På spørsmål om muslimsk-kristne forhold i Gaza etter angrepet, sa Musallam at forholdet var utmerket, og at muslimer i samfunnet hadde lovet å hjelpe til med å reparere skadene.

Under Gazakrigen i 2014 ble menighetsskolen og sogneprestens kontor delvis ødelagt av et israelsk luftangrep rettet mot et hus i nærheten.

I 2021 bestod den katolske menighet på Gazastripen av 133 mennesker. *Rosary Sisters* skole ble skadet av et israelsk luftangrep under Israel-Palestina-krisen i 2021.

## Hamas-Israel-krigen
I løpet av krigen i Gaza (fra 2023) har kirken, skolen og klostrene gitt ly til flere hundre flyktninger, blant annet for kristne familier hvis hjem ble ødelagt.

Den 9. oktober ringte pave Frans sognepresten Gabriel Romanelli IVE og sa han ville å be for de kristne i Gaza. På den tiden var Romanelli strandet i Betlehem og kunne ikke returnere til Gaza på grunn av krigen. 

Den 16. oktober ringte pave Frans Yusuf Asaad IVE og søster Nabila Saleh SSVM, som begge tjenestegjorde i Den hellige families kirke, for å tilby mer støtte til de troende i Gaza. Den 4. november ble *Rosary Sister*s' skole ødelagt da den ble rammet av et israelsk luftangrep. 

Fra 1. desember rapporterte Romanelli, som fortsatt ikke var i stand til å returnere til Gaza, at 600 mennesker hadde funnet ly i kirken. Han takket også pave Frans og patriark Pizzaballa, og sa at paven hadde ringt til *Den hellige familie*s menighet daglig. 

Den 11. desember rapporterte Aid to the Church in Need (ACN) at kirken var blitt skadet av splinter fra israelske luftangrep, som ødela solcellepaneler, vanntanker, og andre bygninger i menighetskomplekset. ACN rapporterte også at sognet var gått tom for drivstoff, og kuttet det meste av kommunikasjon. Det britisk-palestinske parlamentsmedlem Layla Moran, som har familiemedlemmer som søker ly der, uttalte: *«Jeg frykter at familien min som er under beleiring av israelske styrker i en kirke i Gaza ikke vil overleve før jul, på grunn av snikskytterne og mangelen på vann.»* Medier har rapportert at rundt 650 palestinske kristne har brukt kirken som et tilfluktssted siden utbruddet av krigen.

Den 16. desember rapporterte det palestinske nyhetsbyrået WAFA at en mor og datter var blitt skutt og drept av en israelsk skarpskytter. *Vatican News* bekreftet hendelsen og meldte at datteren ble drept mens hun forsøkte å redde sin eldre mor, som først var blitt skutt av skarpskyttere. Det latinske patriarkatet i Jerusalem uttalte: *«Nahida og hennes datter Samar ble skutt og drept da de gikk til søsterens kloster. Den ene ble drept da hun forsøkte å bære den andre i sikkerhet. Ytterligere syv personer ble skutt og såret da de prøvde å beskytte andre inne i kirkeområdet. Ingen advarsel ble gitt, ingen varsling ble gitt. De ble skutt med kaldt blod inne på menighetens område, hvor det ikke er noen krigsførende.»* 

Vatican News rapporterte at IDF rettferdiggjorde angrepet ved å hevde at det var en rakettkaster i menighetskomplekset.  Det latinske patriarkatet kom med en offisiell uttalelse om angrepet, og rapporterte at kvinnene ble drept inne i sogneområdet, og at det ikke var noen krigsførende der. Patriarkatet sa også at tidligere på morgenen var et israelsk luftangrep rettet mot* Missionaries of Charity*-klosteret, som huser 54 funksjonshemmede; rakettangrepet forårsaket en stor eksplosjon og fordrev alle beboerne.

I en uttalelse uttrykte erkebiskop av Westminster, kardinal Vincent Nichols, den høyeste katolske prelat i Storbritannia, sin redsel over disse hendelsene: *«De ble skutt i kaldt blod inne i menighetens lokaler, hvor det ikke er noen krigsførende.»*  Pave Frans fordømte angrepet skarpt og sa: *«Noen vil si 'Det er krig. Det er terrorisme.’ Ja, det er krig. Det er terrorisme.»* Det var andre gang på mindre enn en måned at paven brukte ordet «terrorisme» mens han snakket om hendelser i Gaza.
## Litteratur
*

## Referanser